Kuid irratsionalismi ülistamine on igatahes väga kardetav asi. Sest irratsionalism ei hõlma mitte ainult seda, mis on kõrgemal, kui et me seda saame mõistusega haarata, vaid ka seda, mis on allpool mõistust ja mis on mõistuse vastane. Ja viimasel juhul jõuame otsemat teed kultuuri­põlgajate leeri. Kaasaegses filosoofias leiame suure hulga voolusid, mis  taotlevad romantilist mõistusevihkamist ja mis ülistavad tungide irratsio­naalsust. Kuid need voolud on ja jäävad erandlikeks ajavaimu väljen­dajaiks. Humanistlikku haridusideaali ja humanistlikku kultuuri pole nii kerge olematuks kuulutada.